મુંબઈ: રૂ. ૫૦૦ અને રૂ. ૨૦૦૦ની નવી નોટોેની અછતથી લોકોને છુટકારો અપાવવા રિઝર્વ બેન્ક ઓફ ઈન્ડિયા ચલણી નોટોના પ્રિન્ટિંગ પ્રેસમાં ઝડપથી નવી નોટો છાપી રહી છે. સૂત્રોના જણાવ્યા અનુસાર હાલ ત્રણ પ્રેસમાં એક સાથે નવી નોટો છપાઈ રહી છે. નાસિક પ્રેસમાં દરરોજ ૧.૮૦ કરોડ નોટો છાપવામાં આવી રહી છે, જેમાંથી રૂ. ૫૦૦ની ૩૦ લાખ નોટ છે અને રૂ. ૧૦૦ની એક કરોડ નોટો અને રૂ. ૨૦ની ૫૦ લાખ નોટો છાપવામાં આવી રહી છે. આ ઉપરાંત દેવાસમાં રોજ રૂ. ૫૦૦ની ૯૦ લાખ નવી નોટો છાપવામાં આવી રહી છે ,જ્યારે રિઝર્વ બેન્કના પ્રેસમાં રોજ રૂ. ૨૦૦૦ની ૪૦ લાખ નોટો છપાઈ રહી છે.